Спяць у хаце. Знiчка-зорка  
Дагарае думкай горкай.  
Каганец сляпы капцiць,  
Дождж за шыбаю шумiць.  
  
Ляцяць хмары над зямлёю,  
Клён стаiць счарнеўшы ў полi.  
Уноч галосяць ля ракi  
Злыя зданнi, як ваўкi.  
  
Спяць у хаце. Лета снiцца,  
Водар сена, поля быццам.  
Так лагодна  грэе сонца  
Дзетак мокрыя далонцы.  
  
Песня родная пральецца,  
Можа гэта ўсё здаецца?  
Каганец сляпы капцiць,  
Дождж за шыбаю шумiць.  
Спяць у хаце ...